פוקימון: זורוארק שליט האשליות

פוקימון: זורוארק אלופת האשליות (יצא לאור במקור ביפן כ-"מפלצות כיס יהלום ופנינה הסרט: שליט החוק: זורוארק" 劇場版ポケットモンスター ダイヤモンド＆パール 幻影の覇者 ゾロアーク) הוא הסרט ה-13 במספר בסדרת סרטי פוקימון, אשר השלים את אירועי העונה ה-13. זהו הסרט הרביעי והאחרון שפורסם תחת הכותרת "מפלצות כיס - יהלום ופנינה" ביפן. אירועי הסרט מתקיימים במהלך העונה ה-13 של פוקימון: מנצחי ליגת סינו.

הסרט עלה לאקרנים ב-10 ביולי 2010 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית בערוץ Cartoon Network ב-5 בפברואר 2011. הסרט הוצג גם בממלכה המאוחדת בערוץ "CITV" כמה שבועות לאחר ארצות הברית ב-26 בפברואר. בישראל הסרט שודר לראשונה בדיבוב לעברית בערוץ הילדים ב-6 בנובמבר 2020, לאחר שבמקור הוא היה אמור להיות משודר בערוץ דיסני בשנת 2011, דבר שלא קרה עקב החלטת הערוץ להפסיק לשדר את הסדרה.

 תקציר העלילה 
לפני עשרים שנה, אדם בשם גרינגס קודאי מצא קפסולת זמן אשר במגע איתה, נתנה לו את הכוחות לראות את העתיד. מהלך זה, שאמור להיות שמור להתחדשות של הפוקימון האגדי סלבי, יצר אנרגיה נגדית אשר מחקה את הטבע מעל פני העיר קראון. כתוצאה מכך, קודאי השתמש בכוחות קריאת העתיד שלו על מנת להציב את עצמו כנשיא רשת התקשורת של העיר. בימינו, אש, דון וברוק מתקדמים לעבר גביע העולם בפוקימון, כאשר בדרך הם פוגשים את זורואה, פוקימון האשליה, שמחפש את המימה שלו (אמא שלו). לאחר שהם מצילים אותו מתקיפה של כמה פוקימונים, הם מחליטים לעזור לו במשימה. בזמן הזה הפוקימון האגדי סלבי מגיע לעיר קראון בפעם הראשונה מזה עשרים שנה ומתחיל להפריח את הצמחייה באזור. בזמן שזה קורה, קודאי מבצע את אחת התוכניות שלו, כאשר הוא שולח את אמנית האשליות זורוארק למשימה להתחזות לשלושת הכלבים האגדיים, סוויקון, אנטיי וראיקו, ולנטוע הרס בעיר. זורוארק, שחושבת שקודאי לכד את זורואה, מבצעת את המוטל עליה. בהמשך העלילה, אש והחבורה פוגשים את קארל, עיתונאי מקומי אשר מנסה לעזור לחבורה, ויחד הם יוצאים במסע לחיפוש אחר זורוארק. אבל התוכניות שלהם לא יוצאות לפועל, וזאת לאחר שקודאי לוכד אותם ומונע מהם להרוס לו את התוכניות. רואינה, המזכירה בפועל של קודאי, מתגלה להיות עיתונאית אשר עובדת כחפרפרת, עוזרת להם להימלט, ויחד הם יוצאים במסע לחיפוש ולהצלת זורוארק. אך באותו זמן, שומרי העיר האמיתיים, סוויקון, אנטיי וראיקו, יוצאים במטרה לעצור אותה.

 דיבוב 

 דמות יפנית אנגלית עברית אש קטצ'אם ריקה מטסומוטו שרה נטוצ'ני דניאל מגון פיקאצ'ו איקואה אוטאני דון מגומי טויוגוצ'י אמילי באוור טליה ברקאי ברוק יוג'י ואדה ביל רוג'רס גיא רושיניאק ג'סי מגומי האיאשיבארה מישל נוטס מאיה בר שלום ג'יימס שין איצ'ירו מיקי קרטר קאטקרט לירון לב מיאו אינוקו אינויאמה דור סרוגו מספר יונשו אישיזוקה רודג'ר פרסונס עמי מנדלמן גרינגס קודאי טאקאנורי ג'ינאי שון שמל דן שצברג גון קואיצ'י יאמאדרה מארק תומפסון עמי מנדלמן קארל טקשי צוקאמוטו ויין גאריסון דור סרוגו רואנה נאצוקי קאטו בלה האדסון רונה בקרמן פג שוקו נאקאגאוה אליסון לי רוזנפלד ספיר דרמון זורוארק רומי פארק זורואה קורומי מאמייה איילין סטיבנס רונה בקרמן סלבי רי קוגיאמה

 קישורים חיצוניים 


קטגוריה:סרטים יפניים
קטגוריה:סרטי 2010
קטגוריה:סרטי פוקימון
קטגוריה:סרטים המבוססים על משחקי וידאו
קטגוריה:סרטי אנימה
קטגוריה:סרטי אנימה מ-2010